Diari Oficial de la Generalitat Valenciana


Sumari del DOGV 5452, del 16-02-2007 (2007/1411)

Informació pública amb el text resumit de quatre resolucions del secretari autonòmic de Justícia, per les quals s'acorda la inscripció en el Registre de Fundacions de la Comunitat Valenciana, de les entitats que se citen a continuació: Fundació Cultural Dominicos València Sant Vicent Ferrer de la Comunitat Valenciana, Fundació de la Comunitat Valenciana, Fundació General de la Universitat Jaume I, Fundación de la Comunidad Valenciana Costa Azahar Festivales i Fundación para el Desarrollo de la Sanidad, Cultura, Educación y Deporte ''Vega Baja''de la Comunidad Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5452

Data del DOGV
:   16-02-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/1411


Data del document
:   24-01-2007

Organisme emissor
:   Conselleria de Justícia, Interior i Administracions Públiques

Tipus de document
:   Informació Pública

Descriptors 

:   * cessament d'activitat
    * fundació

En compliment del que disposa l'article 29.h) de la Llei 8/98, de 9 de desembre de la Generalitat Valenciana, de Fundacions de la Comunitat Valenciana, en què s'estableix com a funció específica del Protectorat "donar publicitat a l'existència i activitats de les fundacions", s'indica el següent:  
Primer. Per Resolució de data 28 de novembre de 2006, del secretari autonòmic de Justícia de la Conselleria de Justícia, Interior i Administracions Públiques, es va acordar inscriure al Registre de Fundacions de la Comunitat Valenciana, l'entitat denominada Fundació Cultural Dominicos València Sant Vicent Ferrer de la Comunitat Valenciana, amb el número 455 (V) i classificar-la de caràcter cultural. El seu domicili radicarà a València, carrer Cirilo Amorós, 54.  
L'objecte i finalitat de la Fundació és la promoció de la figura de Sant Vicent Ferrer, i de les obres i institucions lligades a la figura del Sant i vinculades als Dominics de la Comunitat Valenciana.   
El desenvolupament de l'objecte de la Fundació s'efectuarà, entre altres, a través d'algunes de les següents formes d'actuació:   
- Promoció d'activitats culturals i religioses a desenvolupar en tom a la basílica de Sant Vicent Ferrer de la ciutat de València, principal monument mundial erigit en honor del sant valencià.  
- La rehabilitació, i posada en valor de l'edifici monumental de la basílica, així com el seu manteniment i conservació.  
- La promoció i foment d'activitats educatives, culturals, esportives i religioses del Col·legi Sant Vicent Ferrer dels P.P. Dominicos i el Club Deportivo Dominicos, a la ciutat de València, així com la conservació i millora de l'edifici del mateix col·legi.  
- El foment d'activitats culturals i religioses en la Casa Natalicia de Sant Vicent Ferrer de la ciutat de València.   
- La promoció d'activitats de la Facultat de Teologia Sant Vicent Ferrer- Secció Dominics de València; en concret el manteniment de les seues instal·lacions i biblioteca, i la promoció de conferències, congressos, publicacions, beques d'investigació i estudi, simposis divulgatius, tot això referit a la figura i pensament de Sant Vicent Ferrer i altres temes d'interés cultural i teològic.   
- Promoció d'activitats culturals, educatives i religioses de la Casa d'Espiritualitat de Sant Vicent Ferrer del Vedat de Torrent i manteniment de l'edifici i instal·lacions.   
- En general, qualsevol activitat que coadjuve al desenvolupament del seu objecte i finalitat específica.   
Tota activitat cultural, educativa o religiosa promoguda per la Fundació en compliment dels seus fins tindrà sempre en compte el respecte, promoció i divulgació dels valors cristians, en general, i de l'ideari dominicà, en particular.   
Si és el cas, la Fundació atorgarà amb criteris d'imparcialitat, objectivitat i no discriminació els seus beneficis a les persones o entitats que, reunint les condicions necessàries, estime el Patronat que són legítims creditors d'aquests, d'acord amb les bases, normes o regles que a aquest efecte establisca.   
Ningú no podrà al·legar davant de la Fundació dret preferent a gaudir dels seus beneficis, ni imposar la seua atribució a persona o entitat determinada.  
Segon. Per Resolució de data 12 de desembre de 2006, del secretari autonòmic de Justícia de la Conselleria de Justícia, Interior i Administracions Públiques, es va acordar inscriure, al Registre de Fundacions de la Comunitat Valenciana, l'entitat denominada Fundació de la Comunitat Valenciana, Fundació General de la Universitat Jaume I, amb el número 79 (C) i classificar-la de caràcter cultural. El seu domicili radicarà a Castelló, Campus del Riu Sec de la Universitat Jaume I, avinguda de Vicent Sos Banyat, s/n.  
La Fundació té com a objecte col·laborar amb la Universitat Jaume I en el desenvolupament i la gestió d'aquelles activitats que contribuïsquen a la millora en la prestació dels serveis universitaris.   
Correspon al Patronat de la Fundació determinar la manera en què s'han de complir les finalitats enumerades en aquest article, sempre respectant la consideració de la Fundació com una entitat sense ànim de lucre.   
El desenvolupament de l'objecte de la Fundació s'efectuarà, entre altres, a través d'alguna de les activitats següents:   
a) Cooperar en el compliment de les funcions pròpies de la Universitat, complementant i millorant aquelles activitats realitzades per l'estructura de la Universitat o les entitats que depenen ja existents.   
b) Gestionar diverses infraestructures de la Universitat Jaume I i els serveis vinculats amb aquestes.   
c) Fomentar la innovació, el desenvolupament tecnològic i la utilització de les noves tecnologies en la investigació, la docència i en la gestió.   
d) Fomentar la qualitat en la gestió universitària.   
e) Fomentar la inserció laboral dels estudiants i titulats universitaris.   
f) Promoure el coneixement de la llengua i cultura pròpia, d'altres idiomes, i del castellà per a estrangers.   
g) Promoure la realització d'activitats culturals.   
h) Fomentar els valors arreplegats en els Estatuts de la Universitat Jaume I.   
i) Fomentar la cooperació amb altes institucions, en especial en matèria de cooperació al desenvolupament.   
j) Promoure la realització d'activitats i projectes conduents a la captació de fons extern per a la realització de les activitats pròpies de la Universitat.   
Aquestes activitats s'exerciran amb coordinació amb les activitats ja desenvolupades per l'estructura de la Universitat i es procurarà la col·laboració entre la "Fundació de la Comunitat Valenciana, Fundació General de la Universitat Jaume I", els serveis universitaris i la resta d'entitats i fundacions que depenen de la Universitat per al compliment dels seus objectius, i evitar la duplicitat de funcions.   
Si alguna de les diverses fundacions en els patronats de què participe la Universitat Jaume I acorden la seua fusió amb la "Fundació de la Comunitat Valenciana, Fundació General de la Universitat Jaume I", aquesta Fundació també complirà els fins d'aquestes fundacions universitàries, i reforçar, fins i tot, les accions que s'estimen d'interés. La invocació nominal dels fundadors respectius acompanyarà les prestacions que s'efectuen en la seua memòria.   
Són potencials beneficiaris de la Fundació els destinataris habituals dels serveis universitaris. La Fundació atorgara amb criteris d'imparcialitat, objectivitat i no discriminació els seus beneficis a les persones o entitats que reunisquen les condicions expressades anteriorment i estime el Patronat que són legítims creditors d'aquells, d'acord amb les bases, normes o regles que establisca amb aquest propòsit.  
Ningú no podrà al·legar davant de la Fundació dret preferent a gaudir dels seus beneficis, ni imposar la seua atribució a cap persona o entitat determinada  
Tercer. Per Resolució de data 10 de gener de 2007, del secretari autonòmic de Justícia de la Conselleria de Justícia, Interior i Administracions Públiques, es va acordar inscriure, al Registre de Fundacions de la Comunitat Valenciana, l'entitat denominada Fundación de la Comunidad Valenciana Costa Azahar Festivales, amb el número 80 (C) i classificar-la de caràcter cultural. El seu domicili radicarà en Benicàssim, província de Castelló, en el domicili Edifici Abadia de Benicàssim.  
L'objecte i finalitat de la Fundació és la promoció, divulgació, foment, estímul, suport i desenvolupament de la cultura, la música, l'art, l'oci i de quantes accions, culturals, musicals, artístiques i lúdiques, tinguen relació amb això, desenvolupades a la província de Castelló i, particularment, al terme municipal de Benicàssim.   
El Patronat determinarà el mode en què es compliran els fins indicats. Les prestacions de la Fundació s'atorgaran de forma no lucrativa.  
El desenvolupament de l'objecte de la Fundació s'efectuarà, entre altres, a través d'algunes de les següents formes d'actuació:   
- Realització d'activitats, actuacions o projectes de qualsevol tipus, tendents a la difusió, foment i divulgació de la cultura, la música, l'art i l'oci, com ara promoure el desenvolupament de festivals de música d'iniciativa municipal i/o particular.  
- Promoció, entre la població resident i la visitant, de l'afició i la formació cultural, musical artística i d'oci.  
- Organització, per si o per persona interposada, d'actuacions musicals en forma de concerts, concursos, certàmens, manifestacions artístiques, entre altres.  
- Organització, per si o per persona interposada, d'exposicions, reunions, conferències, cursos, seminaris i altres actes de naturalesa formativa en compliment dels objectius fundacionals.  
- Edició i difusió, mitjançant publicacions o per qualsevol altre mitjà que es crega oportú, de treballs, estudis, informes derivats de les activitats esmentades en els apartats anteriors, així com de qualsevol altres de caràcter cultural, musical, artístic o d'oci.   
- Constitució d'un patrimoni expositiu històric, cultural, musical i artístic propi, destinat a difondre entre la societat el coneixement sobre les esmentades matèries, mitjançant la seua cessió temporal a institucions públiques i privades.   
- Promoció de qualsevol tipus d'accions encaminades al suport i difusió en tots els àmbits dels festivals musicals desenvolupats a la província de Castelló i, particularment, al terme municipal de Benicàssim.   
- Foment i impuls de la participació directa o indirectes de qualssevol persones físiques o jurídiques, públiques o privades, en la realització de les accions objecte de la Fundació.  
Seran beneficiaris potencials de la Fundació els habitants de la província de Castelló i els visitants.   
La Fundació atorgarà, amb criteris d'imparcialitat, objectivitat i no discriminació els seus beneficis a les persones o entitats que, reunint les condicions necessàries, estime el Patronat que són legítims creditors d'aquests, d'acord amb les bases, normes o regles que a aquest efecte establisca.   
Ningú no podrà al·legar davant de la Fundació dret preferent a gaudir dels seus beneficis, ni imposar la seua atribució a persona o entitat determinada.  
Quart. Per Resolució de data 10 de gener de 2007, del secretari autonòmic de Justícia de la Conselleria de Justícia, Interior i Administracions Públiques, es va acordar inscriure al Registre de Fundacions de la Comunitat Valenciana, l'entitat denominada Fundación para el Desarrollo de la Sanidad, Cultura, Educación y Deporte "Vega Baja" de la Comunidad Valenciana, amb el número 163 (A) i classificar-la de caràcter cultural. El seu domicili radicarà a Almoradí, carrer Mare de Déu de Monserrate, 32, 1r.València, 20 de novembre de 2006.  
La Fundació té com a objecte la cobertura de les àrees de sanitat, cultura, educació i esport en la forma i contingut que es desenvolupa en cada una d'aquestes:   
Sanitat: humana, animal i ambiental. Tenint com a objectius a) potenciar una cultura de la salut b) promoció social de la salut c) educar i potenciar actituds de respecte a la vida i els hàbits saludables d) realitzar activitats docents d'investigació, estudi, publicació i divulgació en diferents àrees de la salut e) convocar i concedir premis i beques sobre estudis i investigacions f) organitzar jornades, conferències i esdeveniments d'interés i g) afavorir intercanvis i relacions amb altres entitats d'anàleg fi, siguen de caràcter públic o privat.   
Cultura: té com a objectius a) generar identitat cultural b) fomentar la innovació c) impulsar el desenvolupament sociocultural d) contribuir al creixement del capital humà e) afavorir la diversitat creativa f) potenciar actuacions de conservació del patrimoni i identitat cultural g) participar, col·laborar, promoure i/o intervindre en qualsevol forma en qualsevol classe d'iniciatives, obres i empreses de caràcter cultural i filantròpic en les seues expressions més jerarquitzades.   
Educació: té com a objectius a) promoure, dissenyar i executar accions educatives de qualsevol índole b) col·laborar amb centres i institucions educatives en el desenvolupament d'actuacions d'educació en àrees transversals c) promoure estudis i investigacions d'interés d) prestar assistència tècnica a organismes públics i privats e) instituir l'atorgament de beques i mencions honorífiques als que de totes maneres es destaquen per les seues aportacions en qualssevol dels àmbits assenyalats, organitzant, promovent i recolzant la realització d'actes per a l'atorgament d'aquestes beques, premis i mencions honorífiques f)editar publicacions i realitzar transmissions radiofòniques i televisives g) ser lloc de trobada i centre de formació i especialització a través de campanyes, exposicions, conferències, seminaris i fòrums de debat.   
Esport: té com a objectius: a) donar suport, fomentar i desenvolupar l'esport en general, tant individualment com en equip b) potenciar els valors humans que dins de l'esperit esportiu puguen aconseguir-se c) foment de la investigació tècnica i científica relacionada amb l'activitat esportiva d) conservació, difusió i promoció d'activitats esportives e) promoure activitats de solidaritat humana mitjançant la practica de l'esport f) col·laborar amb empreses, entitats de qualsevol índole i administració, en els seus diferents nivells, en la promoció de les activitats esportives i en l'educació per a l'esport.  
Correspon al Patronat de la Fundació determinar el mode en què s'hauran de complir els fins enumerats en aquest article. Les prestacions de la Fundació s'atorgaran de forma no lucrativa.   
Seran potencials beneficiaris de la Fundació les persones o col·lectivitats que es consideren: ciutadans en general, estudiants, empreses en les seues diferents modalitats, entitats sense ànim de lucre, de qualsevol naturalesa, administració, centres d'ensenyament i institucions sanitàries, investigadors nascuts o empadronats a la comarca de la Vega Baixa i aquells que sense tindre aqueixa condició, desenvolupen la seua activitat en la comarca de la Vega Baixa.   
La Fundació atorgarà amb criteris d'imparcialitat, objectivitat i no-discriminació els seus beneficis a les persones o entitats que, reunint les condicions expressades anteriorment, estime el Patronat que són legítims creditors d'aquests, d'acord amb les bases, normes o regles que establisca a aquest efecte.   
Ningú no podrà al·legar, davant de la Fundació, dret preferent a gaudir dels seus beneficis, ni imposar la seua atribució a persona o entitat determinada.  
València, 24 de gener de 2007.- El secretari Autonòmic de Justícia: Fernando de Rosa Torner.